el en el el en en el el el el el el el el el el en fr el en el el el el en ca el el el el el el el el el el el el el el el el el el el el el el el el el el el el el el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Η τελευταία φωτογραφία από Μύκονο πριν το ελικόπτερο σκοτώσει τον 22χρονο – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Διαστάσεις θρίλερ παίρνει η υπόθεση του δυστυχήματος στο ελικοδρόμιο Σπατών με θύμα τον 22χρονο Τζακ Φέντον. Εμπλοκή έχει ανακύψει στο θέμα καθώς μέσα από μαρτυρία φίλου του άτυχου νεαρού ανατρέπεται ο αρχικός ισχυρισμός.
Αρχικά είχε ειπωθεί ότι μία selfie φωτογραφία φέρεται να κόστισε τη ζωή στον 22χρονο που χρησιμοποιούσε το κινητό του τηλέφωνο, για να βγάλει φωτογραφία, όταν χτυπήθηκε από τον έλικα στα Σπάτα.
Σε πλήρη εξέλιξη βρίσκονται οι έρευνες για τα αίτια του δυστυχήματος.
Αν και η έρευνα συνεχίζεται, οι μαρτυρίες, αλλά και οι εγγραφές καταθέσεις των συνοδών του ελικοδρομίου κάνουν λόγο για ασφαλή και σύμφωνη με την προβλεπόμενη διαδικασία αποβίβαση των τεσσάρων επιβατών του ελικοπτέρου.
Εκτός από την αστυνομία, τις έρευνες έχει αναλάβει και κλιμάκιο της Επιτροπής Διερεύνησης Ατυχημάτων και Ασφάλειας Πτήσεων, που θα αξιολογήσει όλα τα ευρήματα, ώστε να συντάξει το πόρισμα για το δυστύχημα.
Σύμφωνα με τον πρόεδρο της Επιτροπής Διερεύνησης Ατυχημάτων και Ασφάλειας Πτήσεων, Ιωάννη Κονδύλη, που μίλησε στο protothema.gr, ο Τζακ φέρεται να αποβιβάστηκε με ασφάλεια από το ελικόπτερο και να απομακρύνθηκε με ασφάλεια από τους συνοδούς εδάφους του ελικοδρομίου σε μεγάλη απόσταση από τον αεροδιάδρομο.
Ωστόσο, για άγνωστο λόγο μέχρι στιγμής, ο άτυχος νεαρός επέστρεψε στο ελικόπτερο, τρέχοντας μια απόσταση 20 μέτρων, με κατάληξη να τραυματιστεί θανάσιμα από τον πίσω έλικα.
Κάποιοι, μάλιστα, του φώναζαν να σταματήσει, αλλά ο 22χρονος συνέχισε να απομακρύνεται από τον χώρο υποδοχής και να κινείται προς το ελικόπτερο, το οποίο ακόμα δεν είχε σβήσει τις μηχανές του.
«Του φωνάζαν stop αλλά αυτός πηγαίνε προς το ελικόπτερο» φέρεται να έχει καταθέσει αυτόπτης μάρτυρας του δυστυχήματος, σύμφωνα με πραγματογνώμονα της Επιτροπής, που ερευνά το δυστύχημα.
To χρονικό της υπόθεσης
Οι τρεις φίλοι του, οι οποίοι πετούσαν μαζί του από τη Μύκονο, είδαν με τα μάτια τους τον 22χρονο να διαμελίζεται από τον έλικα του ελικοπτέρου. Άμεσα, θα κληθούν να καταθέσουν τι ακριβώς συνέβη και ο άτυχος νεαρός επέσε νεκρός στον αεροδιάδρομο.
Ο 22χρονος Τζακ είχε ταξιδέψει μαζί με τους φίλους του στο νησί των ανέμων την περασμένη Πέμπτη. Η παρέα έμεινε σε πολυτελές ξενοδοχείο του Ορνού και διασκέδαζε κάθε βράδυ στα πάρτι του νησιού.
Χθες, θα επέστρεφαν όλοι μαζί με ελικόπτερα στη Αθήνα και από εκεί με ιδιωτική πτήση στο Λονδίνο.
Μαζί τους ηταν και ο πατέρας δύο παιδιών, ο οποίος είναι βαθύπλουτος επιχειρηματίας και ιδιοκτήτης ποδοσφαιρικής ομάδας στην Γηραιά Αλβιώνα.
Ήθελε να βγάλει selfie
Μία selfie φωτογραφία φαίνεται να είναι αυτή που κόστισε τη ζωή στον 22χρονο Βρετανό Τζακ Φέντον, που βρήκε τραγικό θάνατο, όταν χτυπήθηκε από τον έλικα ελικοπτέρου σε ελικοδρόμιο στα Σπάτα.
Σύμφωνα με ρεπορτάζ στην επίσημη ιστοσελίδα της βρετανικής εφημερίδας, ο 22χρονος Τζακ Φέντον χρησιμοποιούσε το κινητό του τηλέφωνο, για να βγάλει φωτογραφία, ότα χτυπήθηκε από τον έλικα στα Σπάτα.
Στο ίδιο ρεπορτάζ, για το οποίο επικαλούνται και στοιχεία από ελληνικά ΜΜΕ, οι Βρετανοί αναφέρουν ότι ο πιλότος του ελικοπτέρου ενδέχεται να αντιμετωπίσει κατηγορίες για ανθρωποκτονία, εάν οι έρευνες αποδείξουν ότι είπε στους επιβάτες να βγουν από το ελικόπτερο, προτού να σβήσουν οι μηχανές και σταματήσουν να λειτουργούν οι έλικες.
Δίνοντας περαιτέρω στοιχεία σε ρεπορτάζ με τίτλο «Selfie helicopter horror», η Daily Mail κάνει λόγο για μία εύπορη οικογένεια, με τον 22χρονο Τζακ Φέντον, φοιτητή στο Oxford Brookes, να έχει τελειώσει ιδιωτικό σχολείο στο Μέιντστοουν του Κεντ, όπου η φοίτηση κατ’ έτος κοστίζει 36.000 λίρες.
Η οικογένειά του, που ανήκει στο βρετανικό jet set, έδωσε σχεδόν 17.000 ευρώ, για να νοικιάσει δύο ελικόπτερα που τους μετέφεραν από τη Μύκονο στην Αθήνα, ώστε να επιβιβαστούν στο ιδιωτικό τους τζετ, στο οποίο θα τους μετέφεραν λιμουζίνες, γράφουν οι βρετανικές εφημερίδες «The Sun» και «Daily Mail».
Μαζί με τα αδέλφια του από τη Βρετανία, ο 22χρονος τουρίστας Τζακ Φέντον είχε μισθώσει ελικόπτερο, για να μετακινούνται κατά τη διάρκεια των καλοκαιρινών τους διακοπών στο Αιγαίο. Το ελικόπτερο ερχόταν από τη Μύκονο και προσγειώθηκε σε ιδιωτικό ελικοδρόμιο στα Σπάτα.
Σε ένα δεύτερο ελικόπτερο επέβαιναν οι γονείς του. Οι διακοπές τους είχαν τελειώσει και θα επέβαιναν στη συνέχεια σε λιμουζίνες που θα τους μετέφεραν στο αεροδρόμιο «Ελευθέριος Βενιζέλος» και από εκεί θα γύριζαν στη Βρετανία, αναφέρει το δημοσίευμα της «Sun».
Περίπου 15.000 λίρες στοίχισε το ταξίδι με ελικόπτερο από τη Μύκονο
Σύμφωνα με τους υπολογισμούς της εφημερίδας «The Sun» το κόστος του ταξιδιού των 115 μιλίων με τα ελικόπτερα, από τη Μύκονο στα Σπάτα, ανήλθε στις 15.000 λίρες, δηλαδή περίπου 17.600 ευρώ.
«Όλα έγιναν στις 6.20 το απόγευμα της Δευτέρας. Ο νεαρός χτυπήθηκε από τους έλικες του ουραίου στροφείου του σκάφους οι οποίοι συνέχιζαν να λειτουργούν, ενώ το ελικόπτερο ήταν στο έδαφος. Ο διαμελισμός του ήταν άμεσος» όπως γράφει η Daily Mail.
Ο αστυνομικός που μίλησε στην εφημερίδα «The Sun» είπε πως «μιλάμε για μία τραγωδία που δεν έπρεπε να είχε συμβεί ποτέ. Η αιτία του δυστυχήματος παραμένει ασαφής, τι έγινε ή τι προκάλεσε την τραγωδία, από τη στιγμή που οι έλικες είναι ένας τόσο ξεκάθαρος κίνδυνος».
Σημειώνεται πως ένα δεύτερο ελικόπτερο με συγγενείς του θύματος ακολουθούσε το πρώτο. Είδαν το τραγικό συμβάν και ζήτησαν από τον πιλότο να ενημερωθεί μέσω ασυρμάτου από τον πιλότο του πρώτου ελικοπτέρου.
Σύμφωνα με την «Daily Mail», ο αδερφός του και ο πιλότος σοκαρίστηκαν όταν είδαν το νεαρό να διαμελίζεται μπροστά τα μάτια τους μετά το χτύπημα, με τον νεαρό να πεθαίνει ακαριαία γύρω στις 18:20 το απόγευμα της Δευτέρας, όπως αναφέρει η βρετανική «Sun».
Ο σοκαρισμένος πιλότος του ελικοπτέρου έσπευσε να ειδοποιήσει στον ασύρματο τον συνάδελφό του στο δεύτερο ελικόπτερο. Ο πιλότος του δεύτερου ελικοπτέρου, στο οποίο επέβαιναν οι γονείς του αγοριού, ζήτησε αμέσως να απογειωθεί και πάλι. Τότε έκανε εκτροπή, χωρίς να προσγειωθεί στο ελικοδρόμιο στα Σπάτα για να μη δουν οι γονείς του παιδιού όσα είχαν συμβεί.
«Ο πιλότος είδε τι συνέβη και αποφάσισε να μην δουν οι γονείς τον γιο τους έτσι. Ήταν φριχτό» είπε μια πηγή στη Sun. «Πέταξε σε ένα άλλο ελικοδρόμιο στην Αθήνα».
«Η αιτία του δυστυχήματος διερευνάται, αλλά παραμένει ασαφές γιατί ο έλικας στο ουραίο στροφείο του ελικοπτέρου βρισκόταν σε λειτουργία και δεν ήταν σταματημένος πριν επιτραπεί η έξοδος των επιβατών. Μιλάμε για μια τραγωδία, μια τραγωδία άνευ προηγουμένου, μια τραγωδία που δεν θα έπρεπε ποτέ να συμβεί» είπε μια αστυνομική πηγή στη βρετανική ιστοσελίδα.
Δείτε βίντεο: Daily Mail: Πήγε για selfie ο 22χρονος Βρετανός που σκοτώθηκε στα Σπάτα
Σοκάρουν οι λεπτομέρειες του θανατηφόρου περιστατικού
Κόβουν την ανάσα οι λεπτομέρειες του φρικιαστικού δυστυχήματος. Μετά την αποβίβαση στην πίστα της εταιρείας Helipad, σκόπευαν να μετακινηθούν στο αεροδρόμιο Ελευθέριος Βενιζέλος, να επιβιβαστούν στο ιδιωτικό αεροσκάφος της οικογένειας και να επιστρέψουν στη Βρετανία.
Τα δύο ελικόπτερα πετούσαν το ένα πίσω από το άλλο. Το πρώτο ελικόπτερο τύπου Bell 407 της εταιρείας Superior Air, με τέσσερις επιβάτες και πλήρωμα έναν χειριστή προσγειώθηκε στο ελικοδρόμιο της εταιρείας Helipad που βρίσκεται στο άκρο του πολυχώρου Λώλου στα Σπάτα, πολύ κοντά στο αεροδρόμιο Ελευθέριος Βενιζέλος. Στο δεύτερο ελικόπτερο που ακολουθούσε, βρίσκονταν οι γονείς του 21χρονου που έχασε τη ζωή του.
Μετά την προσγείωση του Bell 407 της εταιρείας Superior Air, οι τέσσερις επιβάτες απομακρύνονταν από το χώρο του ελικοδρομίου για να επιβιβαστούν στα αυτοκίνητα που θα τους μετέφεραν στο αεροδρόμιο Ελευθεριος Βενιζέλος. Ο άτυχος 21χρονος από τη Βρετανία είχε μόλις βγει από το ελικόπτερο. Υπό συνθήκες που δεν έχουν ακόμη διευκρινιστεί χτύπησε στο ουραίο στροφείο του ελικοπτέρου το οποίο βρισκόταν εν λειτουργία και περιστρεφόταν ακόμη, βρίσκοντας τραγικό θάνατο.
Το δεύτερο ελικόπτερο, όπου επέβαιναν οι γονείς του 21χρονου Βρετανού ακολουθούσε και δεν είχε ακόμη προσγειωθεί όταν σημειώθηκε το τραγικό δυστύχημα. Οι δύο χειριστές επικοινώνησαν μετά το δραματικό περιστατικό και ο πιλότος του δεύτερου ελικοπτέρου ζήτησε και έλαβε άδεια να προσγειωθεί στο ελικοδρόμιο του Ελευθέριος Βενιζέλος, προκειμένου οι Βρετανοί να μην καταρρεύσουν βλέποντας το τρομακτικό γεγονός.
Τραγικό είναι το γεγονός ότι μετά την προσγείωσή τους με τα δύο ελικόπτερα που επέστρεφαν από Μύκονο, οι Βρετανοί προγραμμάτιζαν να μετακινηθούν στο αεροδρόμιο Ελευθέριος Βενιζέλος όπου τους περίμενε το ιδιωτικό τζετ της οικογένειας για να τους μεταφέρει στην πατρίδα τους. Δυστυχώς, έχουν να αντιμετωπίσουν μια από τις χειρότερες τραγωδίες που μπορούν να χτυπήσουν τους γονείς. Το 21χρονο παιδί τους έχασε τη ζωή τους αιφνίδια και τραγικά. Το ΕΚΑΒ, όπως αναφέρουν πληροφορίες του protothema.gr, εκλήθη να επιληφθεί σοβαρού τραυματισμού. Οταν έφτασαν στο ιδιωτικό ελικοδρόμιο, οι διασώστες διαπίστωσαν ότι ο 21χρονος άνδρας ήταν νεκρός.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΔΥΣΤΥΧΗΜΑ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΛΙΚΟΠΤΕΡΟ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΣΠΑΤΑ, ΤΑ ΝΕΑ ΤΗΣ ΜΥΚΟΝΟΥ